I 1948 ble Rehavam Ze'evi kommandant for en tropp i Israels forsvar. Fra 1964 til 1968 var han personalsjef i den israelske generalstaben. På slutten av 1960-tallet dannet Ze'evi elitestyrken Sayeret Kharuv, en anti-terror-bataljon. På denne tiden hadde Israels forsvars stabssjef, Haim Bar-Lev, begynt å fokusere på arbeidskraft og budsjettet for de pansrede stridsvogn-enhetene, noe som resulterte i store nedskjæringer i de israelske infanteristyrker.